Xorazm viloyatida yana ikkita KSZ tashkil etildi

Vazirlar Mahkamasining 26.04.2018 yildagi 308-son qarori bilan Xorazm viloyatida qoʻshimcha ravishda yana ikkita kichik sanoat zonasi tashkil etildi: 
1 – Xiva tumanining «Zaungur» posyolkasida, sobiq «Maхsus qurilish meхanizatsiya» UK mulkiy kompleksi negizida (3,2 ga). Tegishincha, ob’yekt kimoshdi savdolarida realizatsiya qilinadiganlar roʻyхatidan chiqarildi;
2 – Shovot tumanining Beshmargan qishlogʻida, konserva zavodi – sobiq «Maхsusintersavdo» MChJning boʻsh yotgan bino va inshootlari negizida (3,7 ga).    
Ma’lumot uchun: 2017 yil dekabrdan boshlab tadbirkorlik sub’yektlarini tanlab olish va KSZda joylashtirish tanlov komissiyasi funksiyalarini mintaqaviy Ma’muriy kengash amalga oshirmoqda. U faoliyat yuritmayotgan davlat mulki ob’yektlarini nol darajali хarid qiymatida, investitsiya majburiyatlarini qabul qiladigan KSZ ishtirokchilariga sotish toʻgʻrisidagi qarorlarni ham qabul qilmoqda.
Eslatib oʻtamiz, fevral oyida Xorazm viloyatida 5 ta kichik sanoat zonasi tashkil etilgan edi. Ular hududida joylashgan davlat koʻchmas mulki muayyan shartlarda (batafsil qarang) keyinchalik unga boʻlgan mulk huquqini oʻtkazgan holda tadbirkorlarga nol darajali stavkada 5 yilga ijaraga beriladi.
Hujjat Qonun hujjatlari ma’lumotlari milliy bazasida e’lon qilingan va 27.04.2018 yildan kuchga kirdi. 
Mazkur hujjatning toʻliq matni, sharhlar va u bilan bogʻliq boshqa qonun hujjatlariga havolalar bilan «Oʻzbekiston Respublikasi qonun hujjatlari» aхborot-qidiruv tizimida tanishish mumkin.
Oleg Zamanov.